Խաչիկ Հարությունյան (նկարիչ)

Անվան այլ կիրառումների համար տե՛ս՝ Խաչիկ Հարությունյան (այլ կիրառումներ)Խաչիկ Հարությունյանն (օգոստոսի 6, 1952(1952-08-06), Երևան, Հայկական ԽՍՀ, ԽՍՀՄ), հայ գեղանկարիչ, ՀՀ և ՌԴ նկարիչների միությունների և ՅՈՒՆԵՍԿՕ-ի նկարիչների դաշնության անդամ (1987):


== Կենսագրություն ==
Ծնվել է 1953 թվականի օգոստոսի 6-ին Երևանում։
1971-75 թթ. սովորել է Խաչատուր Աբովյանի անվան հայկական պետական մանկավարժական ինստիտուտի նկարչության ու գծագրության բաժնում։
1975 -76թթ. աշխատել է Սևանի շրջանի Ծովագյուղի միջնակարգ դպրոցում` ուսուցիչ։
1976-78 թթ. աշխատել է Սևանի քաղաքային կուլտուրայի բաժնի ժող. թատրոնում` բեմադրող նկարիչ։
1977-82 թթ. աշխատել է Երևանի Ալ. Սպենդիարյանի անվ. Օպերայի և բալետի ակադեմիական թատրոնու` նկարիչ- դեկորատոր, մասնակցել է մի շարք օպերային և բալետային ներկայացումների ձևավորման աշխատանքներին. «Դավիթ Բեկ», «Նորմա», «Տոսկա», «Դոն Ժուան», «Գայանե», «Անուշ» և այլն։
1979-81 թթ. եղել է Երիտասարդական պալատի գլխավոր նկարիչը։
1981-84 թթ. աշխատել է Հայկոպում` գովազդի նկարիչ- ձևավորող։
1982 թվականին մասնակցել է ԽՍՀՄ կազմավորման 60- ամյակին նվիրված տոնական համերգի աշխատանքներին։
1982 թվականից մասնակցում է հանրապետական ու միութենական ցուցահանդեսների։
1984-85 թթ. եղել է Մարզահամերգային համալիրի գլխավոր նկարիչը։
1985 թվականին եղել է Զորավար Անդրանիկի 125- ամյակին նվիրված տոնակատարության գլխավոր նկարիչը։
1987 թվականն  Սայաթ-Նովայի 275- ամյակին նվիրված տոնական համերգի նկարիչը։
1987 թվականից ՅՈՒՆԵՍԿՕ-ի նկարիչների դաշնության անդամ։
1988 թվականից Հայաստանի նկարիչնեչի միության անդամ։
1989 թվականին «Հայաստան» որմնանկարի ստեղծում  Գետահովիտ գյուղի հանգստյան տան մեծ դահլիճի պատին այժմ զորամաս Էդվարդ Արծրունյանի համահեղինակությամբ։
1991 թվականին մասնակցել է Գլաձոր համալսարանի հիմնադրման 700- ամյակին նվիրված տոնական միջոցառումների ձևավորման աշխատանքներին (համահեղինակներ` Հ. Հակոբյան, Հ. Միրաքյան, Է. Արծրունյան)։
2010 թվականին ստեղծել է «Բանաստեղծություններ և նոթեր» գիրք-ալբոմ։
2013 թվականից Ռուսաստանի նկարիչների միության անդամ։
2014 թվականին Հայաստան որմնանկարը հաստատվել է ՀՀ պատմամշակութային արժեքների ցանկում։Խաչիկ Հարությունյանի համահեղինակությամբ ստեղծված «Հայաստան» որմնանկարը 2014 թ.  հաստատվել է ՀՀ պատմամշակութային արժեքների  ցանկում։ Նա հեղինակ է տասնյակից ավելի մոնումենտալ աշխատանքերի, ձևավորել է բազմաթիվ գեղարվեստական գրքեր, հրատարակել է գեղանկարչական երեք ալբոմ, բանաստեղծությունների և գրաֆիկական աշխատանքների երկու ժողովածու։ Հրապարակումներով և ելույթներով հանդես է եկել մամուլում և հեռուստատեսությամբ։ Հեղինակել է բազմաթիվ հոդվածներ, որոնք հրապարակվել են թերթերում և ամսագրերում, հրատարակել հեղինակային գիրք–ալբոմներ։ Նրա բազմաթիվ աշխատանքներ պահպանվում են ՀՀ մշակույթի նախարարությունում և գեղարվեստական ֆոնդերում։ Շատ աշխատանքեր գտնվում են անհատական հավաքածուներում, Ռուսաստանում, Գերմանիայում, Բելգիայում, Հոլանդիայում, Ֆրանսիայում, Լեհաստանում, ԱՄՆ–ում և այլուր։


== Անհատական ցուցահանդեսների համառոտ ցանկ ==
1985 թ.  Երևան, մասնակցություն հանրապետական ու միջազգային ցուցահանդեսների։
1992-1993 թթ. Գրաֆիկայի և գեղանկարի ցուցահանդեսներ, Երևան։
1992 թ. մայիս Շուշիի ազատագրման առթիվ։
1994 թ. Հայդելբերգի «Մելնիկով» ցուցասրահ, Գերմանիա։
1994 թ. «Նաֆֆոյի» ցուցասրահ, Գերմանիա։
1995 թ. Հայդելբերգի «Կլեմմ» ցուցասրահ, Գերմանիա։
1996 թ. Անտվերպենի «Ատելյե 22» ցուցասրահ, Բելգիա։
1997 թ. Փարիզի «Սիտե ինտերնասիոնալ» ցուցասրահ, Ֆրանսիա։
2003 թ. «Ա» ցուցասրահի հիմնադրում Մոսկվա, ՌԴ։
2003 թ. հոբելյանական ցուցահանդես Մոսկվայի «Ա» ցուցասրահ, ՌԴ։
2004 թ. Փարիզի «Դրուա Արմենիա» ցուցասրահ, Ֆրանսիա։
2007 թ. Մոսկվայի «Փոքր Մանեժ» ցուցասրահ, Ռուսաստան։
2008 թ. Մոսկվայի «Արտ Մանեժ» ցուցասրահ, Ռուսաստան։
2009 թ. Մոսկվայի «Ռուսկայ գալերեյա» ցուցասրահ, Ռուսաստան։
2013 թ. հոբելյանական ցուցահանդես Երևանի նկարիչների միություն, Հայաստան։
2015 թ. Թասոս կղզի, Հունաստան։
2015 թ. Վիենա, Ավստրիա։


== Այլ իրադարձություններ ==
2018 թվականին հուլիսի 9-ին Խաչիկ Հարությունյանի՝ ՀՀ վարչապետին ուղղված նամակի հիման վրա քրեական գործ էր հարուցվել Հայաստանի նկարիչների միության նախագահ Կարեն Աղամյանի նկատմամբ, որը հետագայում կարճվեց հանցակազմի բացակայության պատճառով։


== Արտաքին հղումներ ==
Խաչիկ Հարությունյանի ստեղծագործություններ


== Ծանոթագրություններ ==